title: 2012/228/EU: Neuvoston päätös, annettu 24 päivänä huhtikuuta 2012 , ETA:n sekakomiteassa esitettävästä Euroopan unionin kannasta ETA-sopimuksen liitteen XXI (Tilastot) muuttamiseen

text:
               28.4.2012

               FI

               Euroopan unionin virallinen lehti

               L 116/5

         NEUVOSTON PÄÄTÖS,
   annettu 24 päivänä huhtikuuta 2012,
   ETA:n sekakomiteassa esitettävästä Euroopan unionin kannasta ETA-sopimuksen liitteen XXI (Tilastot) muuttamiseen
   (2012/228/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan ja 218 artiklan 9 kohdan,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehdyn sopimuksen (2), jäljempänä ’ETA-sopimus’, liitteeseen XXI sisältyy tilastoja koskevia määräyksiä ja järjestelyjä.

               (2)

               Euroopan ympäristötilinpidosta 6 päivänä heinäkuuta 2011 annettu Euroopan parlamentin ja neuvoston asetus (EU) N:o 691/2011 (3) olisi otettava osaksi ETA-sopimusta.

               (3)

               Islannin osalta asetuksen (EU) N:o 691/2011 liitteet I, II ja III pannaan täytäntöön kahden vuoden sisällä ensimmäisen toimittamista koskevan määräajan jälkeen, jotta mahdollistetaan Islannin kansallisen ympäristötilinpidon edelleen kehittyminen.

               (4)

               Koska Liechtenstein on jo vapautettu Euroopan kansantalouden tilinpito- ja aluetilinpitojärjestelmästä Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annetun neuvoston asetuksen (EY) N:o 2223/96 (4) nojalla, se on vapautettava myös Euroopan ympäristötilinpitoa koskevista velvollisuuksista.

               (5)

               ETA-sekakomiteassa esitettävän unionin kannan olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa esitettävä Euroopan unionin kanta ETA-sopimuksen liitteen XXI (Tilastot) ehdotettuun muutokseen perustuu tähän päätökseen liitettyyn luonnokseen ETA:n sekakomitean päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 24 päivänä huhtikuuta 2012.

            Neuvoston puolesta

            Puheenjohtaja

         N. WAMMEN

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  EUVL L 192, 22.7.2011, s. 1.

      (4)  EYVL L 310, 30.11.1996, s. 1.

      LUONNOS
      ETA:n SEKAKOMITEAN PÄÄTÖS N:o …/2012,
      annettu …,
      ETA-sopimuksen liitteen XXI (Tilastot) muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen (1), sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:

                  (1)

                  Euroopan ympäristötilinpidosta 6 päivänä heinäkuuta 2011 annettu Euroopan parlamentin ja neuvoston asetus (EU) N:o 691/2011 (2) olisi otettava osaksi ETA-sopimusta.

                  (2)

                  ETA-sopimuksen liite XXI olisi muutettava tämän mukaisesti,

            ON HYVÄKSYNYT TÄMÄN PÄÄTÖKSEN:
      1 artikla
      Lisätään ETA-sopimuksen liitteeseen XXI (Tilastot) kohta seuraavasti:

                  ”27c.

                     32011 R 0691: Euroopan parlamentin ja neuvoston asetus (EU) N:o 691/2011, annettu 6 päivänä heinäkuuta 2011, Euroopan ympäristötilinpidosta (EUVL L 192, 22.7.2011, s. 1).
                  Tätä sopimusta sovellettaessa asetuksen (EU) N:o 691/2011 säännöksiä koskevat seuraavat mukautukset:

                              a)

                              Islannin osalta asetuksen (EU) N:o 691/2011 liitteet I, II ja III pannaan täytäntöön kahden vuoden sisällä ensimmäisen toimittamista koskevan määräajan jälkeen.

                              b)

                              Asetusta (EU) N:o 691/2011 ei sovelleta Liechtensteiniin.”

            2 artikla
      Asetuksen (EU) N:o 691/2011 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan … päivänä …kuuta …, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EYVL L 1, 3.1.1994, s. 3.

         (2)  EUVL L 192, 22.7.2011, s. 1.

         (3)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


Avis juridique important

|

32003D0704

2003/704/EY: Neuvoston päätös, tehty 22 päivänä syyskuuta 2003, Euroopan yhteisöjen ja niiden jäsenvaltioiden sekä Tšekin tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja hyväksymistä koskevan lisäpöytäkirjan muuttamista koskevan sopimuksen tekemisestä (PECA)

Virallinen lehti nro L 256 , 09/10/2003 s. 0017 - 0017

Neuvoston päätös,tehty 22 päivänä syyskuuta 2003,Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja hyväksymistä koskevan lisäpöytäkirjan muuttamista koskevan sopimuksen tekemisestä (PECA)(2003/704/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehty Eurooppa-sopimus(1), jäljempänä "Eurooppa-sopimus", tuli voimaan 1 päivänä helmikuuta 1995.(2) Osapuolet sopivat 26 päivänä helmikuuta 2001 Eurooppa-sopimukseen liitettävän, teollisuustuotteiden vaatimustenmukaisuuden arviointia ja hyväksymistä koskevan pöytäkirjan(2), jäljempänä "pöytäkirja", tekemisestä.(3) Pöytäkirjan määräysten soveltaminen rajoitetaan sen 8 artiklassa teollisuustuotteisiin, jotka ovat osapuolten alkuperätuotteita muuta kuin etuuskohteluun oikeuttavaa alkuperää koskevien sääntöjen mukaisesti. Osapuolten välisen kaupan edistämiseksi, pöytäkirjan toimivuuden yksinkertaistamiseksi ja sen saattamiseksi vastaamaan paremmin Tsekin tasavallan Euroopan unioniin liittymisen jälkeistä tilannetta tämä rajoitus olisi poistettava pöytäkirjan muutoksella.(4) Brysselissä 23 päivänä heinäkuuta 2003 allekirjoitettu sopimus pöytäkirjan muuttamisesta olisi hyväksyttävä,ON PÄÄTTÄNYT SEURAAVAA:1 artiklaHyväksytään Euroopan yhteisön puolesta Tsekin tasavallan kanssa tehtyyn Eurooppa-sopimukseen liitettävä teollisuustuotteiden vaatimustenmukaisuuden arviointia ja hyväksymistä koskevan pöytäkirjan muuttamista koskeva sopimus.Sopimuksen teksti on tämän päätöksen liitteenä.2 artiklaNeuvoston puheenjohtaja toimittaa yhteisön puolesta sopimuksen 2 artiklassa tarkoitetun diplomaattinootin(3).Tehty Brysselissä 22 päivänä syyskuuta 2003.Neuvoston puolestaPuheenjohtajaF. Frattini(1) EYVL L 360, 31.12.1994, s. 2.(2) EYVL L 135, 17.5.2001, s. 3.(3) Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: Neuvoston päätös 2006/477/YUTP, tehty  30 päivänä kesäkuuta 2006 , sopimuksen tekemisestä Euroopan unionin ja entisen Jugoslavian tasavallan Makedonian välillä entisen Jugoslavian tasavallan Makedonian osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA)

text:
               11.7.2006

               FI

               Euroopan unionin virallinen lehti

               L 188/9

         NEUVOSTON PÄÄTÖS 2006/477/YUTP,
   tehty 30 päivänä kesäkuuta 2006,
   sopimuksen tekemisestä Euroopan unionin ja entisen Jugoslavian tasavallan Makedonian välillä entisen Jugoslavian tasavallan Makedonian osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 12 päivänä heinäkuuta 2004 yhteisen toiminnan 2004/570/YUTP Euroopan unionin sotilasoperaatiosta Bosnia ja Hertsegovinassa (1).

               (2)

               Yhteisen toiminnan 11 artiklan 3 kohdassa määrätään, että kolmansien valtioiden osallistumista koskevat yksityiskohtaiset järjestelyt edellyttävät Euroopan unionista tehdyn sopimuksen 24 artiklan mukaista sopimusta.

               (3)

               Neuvoston annettua 13 päivänä syyskuuta 2004 valtuutuksensa puheenjohtajavaltio neuvotteli korkeana edustajana toimivan pääsihteerin avustamana Euroopan unionin ja entisen Jugoslavian tasavallan Makedonian välisen sopimuksen entisen Jugoslavian tasavallan Makedonian osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA).

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan Unionin ja entisen Jugoslavian tasavallan Makedonian välinen sopimus entisen Jugoslavian tasavallan Makedonian osallistumisesta Euroopan Unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA).
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään henkilö(t), jo(i)lla on valtuudet allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 30 päivänä kesäkuuta 2006.

            Neuvoston puolesta

            Puheenjohtaja

         U. PLASSNIK

      (1)  EUVL L 252, 28.7.2004, s. 10.
    ---documentbreak---

               11.7.2006

               FI

               Euroopan unionin virallinen lehti

               L 188/10

         KÄÄNNÖS
   SOPIMUS
   Euroopan unionin ja entisen Jugoslavian tasavallan Makedonian välillä entisen Jugoslavian tasavallan Makedonian osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA)
   EUROOPAN UNIONI (EU)
   ja
   ENTINEN JUGOSLAVIAN TASAVALTA MAKEDONIA,
   jäljempänä ’osapuolet’, jotka
   OTTAVAT HUOMIOON:

               —

               Euroopan unionin neuvoston 12 päivänä heinäkuuta 2004 hyväksymän yhteisen toiminnan 2004/570/YUTP Euroopan unionin sotilasoperaatiosta Bosnia ja Hertsegovinassa (1),

               —

               entiselle Jugoslavian tasavallalle Makedonialle esitetyn kutsun osallistua EU-johtoiseen operaatioon,

               —

               onnistuneesti loppuun saatetun joukkojen muodostamisprosessin sekä EU:n operaation komentajan ja EU:n sotilaskomitean suosituksen tehdä sopimus entisen Jugoslavian tasavallan Makedonian joukkojen osallistumisesta EU-johtoiseen operaatioon,

               —

               poliittisten ja turvallisuusasioiden komitean 29 päivänä syyskuuta 2004 tekemän päätöksen BiH/3/2004 osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten (2),

               —

               poliittisten ja turvallisuusasioiden komitean 15 päivänä maaliskuuta 2006 tekemän päätöksen BiH/8/2006, jolla muutetaan päätöstä BiH/1/2004 kolmansien valtioiden osallistumisen hyväksymisestä Euroopan unionin sotilasoperaatioon Bosnia ja Hertsegovinassa ja päätöstä BiH/3/2004 osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten,

         OVAT SOPINEET SEURAAVAA:
   1 artikla
   Operaatioon osallistuminen
   1.   Entinen Jugoslavian tasavalta Makedonia liittyy tämän sopimuksen määräysten ja mahdollisesti tarvittavien täytäntöönpanojärjestelyjen mukaisesti Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyyn yhteiseen toimintaan 2004/570/YUTP ja kaikkiin yhteisiin toimintoihin tai päätöksiin, joilla Euroopan unionin neuvosto päättää jatkaa EU:n sotilaallista kriisinhallintaoperaatiota.
   2.   Entisen Jugoslavian tasavallan Makedonian osallistuminen EU:n sotilaalliseen kriisinhallintaoperaatioon ei vaikuta Euroopan unionin päätöksenteon riippumattomuuteen.
   3.   Entinen Jugoslavian tasavalta Makedonia varmistaa, että sen EU:n sotilaalliseen kriisinhallintaoperaatioon osallistuvat joukot ja henkilöstö noudattavat tehtävänsä suorittamisessa

               —

               yhteistä toimintaa 2004/570/YUTP ja siihen mahdollisesti myöhemmin tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         4.   Entisen Jugoslavian tasavallan Makedonian operaatioon lähettämät joukot ja henkilöstö suorittavat tehtävänsä ja menettelevät yksinomaan EU:n sotilaallisen kriisinhallintaoperaation etujen mukaisesti.
   5.   Entinen Jugoslavian tasavalta Makedonia antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.
   2 artikla
   Joukkojen asema
   1.   Entisen Jugoslavian tasavallan Makedonian EU:n sotilaalliseen kriisinhallintaoperaatioon lähettämien joukkojen ja henkilöstön asemaan sovelletaan joukkojen asemasta Euroopan unionin ja vastaanottavan valtion välillä sovittuja määräyksiä, jos sellaiset ovat olemassa.
   2.   Bosnia ja Hertsegovinan ulkopuolella sijaitseviin esikuntiin tai johtoyksiköihin lähetettyjen joukkojen ja henkilöstön asemaan sovelletaan asianomaisten esikuntien ja johtoyksiköiden ja entisen Jugoslavian tasavallan Makedonian välisiä järjestelyjä.
   3.   Entinen Jugoslavian tasavalta Makedonia käyttää lainkäyttövaltaansa EU:n sotilaalliseen kriisinhallintaoperaatioon osallistuviin joukkoihinsa ja henkilöstöönsä, sanotun kuitenkaan rajoittamatta 1 kohdassa tarkoitettujen, joukkojen asemaa koskevien määräysten soveltamista.
   4.   Entinen Jugoslavian tasavalta Makedonia vastaa joukkojensa ja henkilöstönsä jäsenten esittämien tai heitä koskevien EU:n sotilaalliseen kriisinhallintaoperaatioon osallistumiseen liittyvien vaatimusten ratkaisemisesta. Entinen Jugoslavian tasavalta Makedonia vastaa lakiensa ja asetustensa mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen joukkoja tai henkilöstön jäsentä vastaan.
   5.   Entinen Jugoslavian tasavalta Makedonia sitoutuu antamaan tämän sopimuksen allekirjoittamisen yhteydessä lausuman, joka koskee luopumista korvausten vaatimisesta EU:n sotilaalliseen kriisinhallintaoperaatioon osallistuvilta valtioilta.
   6.   Euroopan unioni sitoutuu varmistamaan, että sen jäsenvaltiot antavat tämän sopimuksen allekirjoittamisen yhteydessä lausuman, joka koskee luopumista korvausvaatimuksista entisen Jugoslavian tasavallan Makedonian EU:n sotilaalliseen kriisinhallintaoperaatioon osallistumisen osalta.
   3 artikla
   Turvaluokitellut tiedot
   1.   Entinen Jugoslavian tasavalta Makedonia toteuttaa asianmukaiset toimenpiteet sen varmistamiseksi, että EU:n turvaluokitellut tiedot suojataan noudattaen neuvoston päätöksessä 2001/264/EY (3) olevia Euroopan unionin neuvoston turvallisuussääntöjä sekä toimivaltaisten viranomaisten, mukaan lukien EU:n operaation komentajan, antamia lisäohjeita.
   2.   Jos EU ja entinen Jugoslavian tasavalta Makedonia ovat tehneet sopimuksen turvaluokiteltujen tietojen vaihtamiseen sovellettavista turvallisuusmenettelyistä, kyseisen sopimuksen määräyksiä sovelletaan EU:n sotilaallisen kriisinhallintaoperaation yhteydessä.
   4 artikla
   Johtamisjärjestely
   1.   Kaikki EU:n sotilaalliseen kriisinhallintaoperaatioon osallistuvat joukot ja henkilöstön jäsenet pysyvät täysin kansallisten viranomaistensa alaisina.
   2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle. EU:n operaation komentajalla on oikeus siirtää toimivaltansa toiselle henkilölle.
   3.   Entisellä Jugoslavian tasavallalla Makedonialla on samat oikeudet ja velvoitteet kuin operaatioon osallistuvilla Euroopan unionin jäsenvaltioilla operaation päivittäisessä toteuttamisessa.
   4.   EU:n operaation komentaja voi entistä Jugoslavian tasavaltaa Makedoniaa kuultuaan milloin tahansa pyytää entisen Jugoslavian tasavallan Makedonian osallisuuden pois vetämistä.
   5.   Entinen Jugoslavian tasavalta Makedonia nimeää johtavan sotilasedustajan, joka edustaa sen kansallista sotilasosastoa EU:n sotilaallisessa kriisinhallintaoperaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista asioista ja vastaa sotilasosastonsa päivittäisestä kurinpitovalvonnasta.
   5 artikla
   Rahoitusnäkökohdat
   1.   Entinen Jugoslavian tasavalta Makedonia vastaa kaikista sen operaatioon osallistumiseen liittyvistä kustannuksista, elleivät ne kuulu yhteisiin kustannuksiin sen mukaisesti, mitä säädetään tämän sopimuksen 1 artiklan 1 kohdassa tarkoitetuissa oikeudellisissa välineissä sekä 23 päivänä helmikuuta 2004 tehdyssä neuvoston päätöksessä 2004/197/YUTP Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (4).
   2.   Kuoleman, loukkaantumisen, menetyksen tai vahingon sattuessa valtiosta tai valtioista, jossa tai joissa operaatio toteutetaan, oleville luonnollisille tai oikeushenkilöille entinen Jugoslavian tasavalta Makedonia, jos sen on todettu olevan korvausvastuussa, maksaa korvauksia tämän sopimuksen 2 artiklan 1 kohdassa tarkoitetuissa joukkojen asemasta sovituissa määräyksissä vahvistettujen edellytysten mukaisesti, jos määräykset ovat olemassa.
   6 artikla
   Sopimuksen täytäntöönpanojärjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin sekä entisen Jugoslavian tasavallan Makedonian asianmukaisten viranomaisten välillä.
   7 artikla
   Noudattamatta jättäminen
   Mikäli osapuoli ei noudata edellä olevissa artikloissa määrättyjä velvoitteitaan, toisella osapuolella on oikeus irtisanoa tämä sopimus yhden kuukauden irtisanomisajalla.
   8 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   9 artikla
   Voimaantulo
   1.   Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen antamaa ilmoitusta siitä, että ne ovat saattaneet päätökseen tätä varten tarvittavat sisäiset menettelyt.
   2.   Tätä sopimusta sovelletaan väliaikaisesti sen allekirjoittamispäivästä.
   3.   Tämä sopimus on voimassa entisen Jugoslavian tasavallan Makedonian operaatioon osallistumisen ajan.

      Tehty englannin kielellä neljänä kappaleena Brysselissä 30 päivänä kesäkuuta 2006.

            Euroopan unionin puolesta

            entisen Jugoslavian tasavallan Makedonian puolesta

      (1)  EUVL L 252, 28.7.2004, s. 10.

      (2)  EUVL L 325, 28.10.2004, s. 64. Päätös sellaisena kuin se on viimeksi muutettuna päätöksellä BiH/8/2006 (EUVL L 96, 5.4.2006, s. 14).

      (3)  EYVL L 101, 11.4.2001, s. 1. Päätös sellaisena kuin se on viimeksi muutettuna päätöksellä 2005/952/EY (EUVL L 346, 29.12.2005, s. 18).

      (4)  EUVL L 63, 28.2.2004, s. 68. Päätös sellaisena kuin se on viimeksi muutettuna päätöksellä 2005/68/YUTP (EUVL L 27, 29.1.2005, s. 59).
   Sopimuksen 2 artiklan 5 ja 6 kohdassa tarkoitetut
   LAUSUMAT
   EU:n jäsenvaltioiden lausuma
   ”Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyä EU:n yhteistä toimintaa 2004/570/YUTP soveltavat EU:n jäsenvaltiot pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan entiselle Jugoslavian tasavallalle Makedonialle esitettävistä korvausvaatimuksista, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen aiheutti entisen Jugoslavian tasavallan Makedonian henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys aiheutui entisen Jugoslavian tasavallan Makedonian omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän entisen Jugoslavian tasavallan Makedonian lähettämän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”

         Entisen Jugoslavian tasavallan Makedonian lausuma
   ”Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyä EU:n yhteistä toimintaa 2004/570/YUTP soveltava entinen Jugoslavian tasavalta Makedonia pyrkii oman oikeusjärjestelmänsä mukaisissa rajoissa mahdollisuuksien mukaan luopumaan muille EU:n kriisinhallintaoperaatioon osallistuville valtioille esitettävistä korvausvaatimuksista, jotka perustuvat sen lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka se omistaa ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen aiheutti henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys aiheutui EU:n kriisinhallintaoperaatioon osallistuvien valtioiden omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”


Avis juridique important

|

31996D0416

96/416/EY: Komission päätös, tehty 9 päivänä heinäkuuta 1996, tietynlaisten Intiasta, Pakistanista, Thaimaasta ja Turkista peräisin olevien vuodeliinavaatteiden tuontia koskevien polkumyynnin vastaisten toimenpiteiden päättämisestä

Virallinen lehti nro L 171 , 10/07/1996 s. 0027 - 0028

KOMISSION PÄÄTÖS,tehty 9 päivänä heinäkuuta 1996,tietynlaisten Intiasta, Pakistanista, Thaimaasta ja Turkista peräisin olevien vuodeliinavaatteiden tuontia koskevien polkumyynnin vastaisten toimenpiteiden päättämisestä (96/416/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1) ja erityisesti sen 23 artiklan,ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 (2), sellaisena kuin se on viimeksi muutettuna asetuksella (EY) N:o 522/94 (3), ja erityisesti sen 5 artiklan 4 kohdan ja 9 artiklan,on kuullut neuvoa-antavaa komiteaa,sekä katsoo, ettäI. MENETTELY (1) Syyskuussa 1993 komissio vastaanotti ETY:n puuvilla- ja liitännäistekstiiliteollisuuden komitealta tietynlaisten Intiasta, Pakistanista, Thaimaasta ja Turkista peräisin olevien vuodeliinavaatteiden tuontia koskevan valituksen. Valituksen jättivät kyseessä olevan tuotteen tuottajat, joiden ilmoitettiin edustavan pääosaa yhteisön vuodeliinavaatteiden tuotannosta. Valitus sisälsi polkumyyntiä ja siitä aiheutuvaa huomattavaa vahinkoa koskevia todisteita, joita pidettiin riittävinä oikeuttamaan menettelyn aloittaminen. Komissio ilmoitti tämän vuoksi Euroopan yhteisöjen virallisessa lehdessä (4) julkaistussa ilmoituksessa tietynlaisten tietyistä puhtaista tai sekoitetuista kuiduista valmistettujen, valkaistujen, värjättyjen tai painettujen CN-koodeihin 6302 21 00, 6302 22 90, 6302 31 10, 6302 31 90 ja 6302 32 90 kuuluvien vuodeliinavaatteiden tuontia yhteisöön koskevan polkumyynnin vastaisen menettelyn aloittamisesta.(2) Komissio ilmoitti asiasta virallisesti viejille ja tuojille, joita asian tiedettiin koskevan, viejämaiden edustajille sekä valituksen tekijöille ja antoi niille osapuolille, joita asia suoraan koskee, mahdollisuuden esittää kantansa kirjallisesti ja pyytää tulla kuulluksi.(3) Koottujen tietojen paljoudesta ja tutkimuksen monimutkaisuudesta johtuen menettely ylitti asetuksen (ETY) N:o 2423/88 7 artiklan 9 kohdassa säädetyn tavanomaisen yhden vuoden määräajan.II. VALITUKSEN PERUUTTAMINEN JA MENETTELYN PÄÄTTÄMINEN (4) Valituksen tehneet yhteisön tuottajat peruuttivat virallisesti tietynlaisten Intiasta, Pakistanista, Thaimaasta ja Turkista peräisin olevien vuodeliinavaatteiden tuontia koskevan valituksen. Komissio katsoo, että menettelyn päättäminen tässä yhteydessä ei olisi yhteisön etujen vastaista.(5) Tämän vuoksi tietynlaisten Intiasta, Pakistanista, Thaimaasta ja Turkista peräisin olevien vuodeliinavaatteiden tuontia koskeva polkumyynnin vastainen menettely olisi päätettävä ilman suojatoimenpiteiden käyttöönottoa.(6) Asiasta on kuultu neuvoa-antavaa komiteaa, eikä tämä ole esittänyt vastalauseita.(7) Asianomaisille osapuolille ilmoitettiin niistä olennaisista tosiasioista ja huomioista, joiden perusteella komissio alkoi suositella menettelyn päättämistä, ja niille annettiin mahdollisuus esittää huomautuksia,ON PÄÄTTÄNYT SEURAAVAA:Ainoa artikla Päätetään tietynlaisten Intiasta, Pakistanista, Thaimaasta ja Turkista peräisin olevien vuodeliinavaatteiden tuontia koskeva polkumyynnin vastainen menettely.Tehty Brysselissä 9 päivänä heinäkuuta 1996.Komission puolestaLeon BRITTANVarapuheenjohtaja(1) EYVL N:o L 56, 6.3.1996, s. 1(2) EYVL N:o L 209, 2.8.1988, s. 1(3) EYVL N:o L 66, 10.3.1994, s. 10(4) EYVL N:o C 21, 25.1.1994, s. 8


title: Neuvoston päätös (EU) 2015/1878, annettu 8 päivänä lokakuuta 2015, Belgian kuningaskunnalle ja Puolan tasavallalle annettavasta luvasta ratifioida Budapestin yleissopimus tavaroiden sisävesikuljetussopimuksista (CMNI) ja Itävallan tasavallalle annettavasta luvasta liittyä siihen

text:
               21.10.2015

               FI

               Euroopan unionin virallinen lehti

               L 276/1

         NEUVOSTON PÄÄTÖS (EU) 2015/1878,
   annettu 8 päivänä lokakuuta 2015,
   Belgian kuningaskunnalle ja Puolan tasavallalle annettavasta luvasta ratifioida Budapestin yleissopimus tavaroiden sisävesikuljetussopimuksista (CMNI) ja Itävallan tasavallalle annettavasta luvasta liittyä siihen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 81 artiklan 2 kohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Budapestin yleissopimus tavaroiden sisävesikuljetussopimuksista (CMNI), jäljempänä ’Budapestin yleissopimus’ tai ’yleissopimus’, on arvokas väline sisävesiliikenteen edistämiseksi Euroopassa.

               (2)

               Unionilla on yksinomainen ulkoinen toimivalta erityisesti Budapestin yleissopimuksen 29 artiklan osalta siltä osin kuin kyseisen artiklan määräykset vaikuttavat Euroopan parlamentin ja neuvoston asetuksen (EY) N:o 593/2008 säännöksiin (1).

               (3)

               Budapestin yleissopimus ei ole avoinna alueellisten taloudellisten yhdentymisjärjestöjen, kuten Euroopan unionin osallistumiselle. Tästä syystä unionista ei voi tulla yleissopimuksen sopimuspuolta.

               (4)

               Tämän vuoksi niille jäsenvaltioille, joilla on Budapestin yleissopimuksen soveltamisalaan kuuluvia liikennöintikelpoisia sisävesiväyliä, olisi annettava lupa ratifioida yleissopimus tai liittyä siihen.

               (5)

               Belgian kuningaskunta, Bulgarian tasavalta, Tšekin tasavalta, Saksan liittotasavalta, Ranskan tasavalta, Kroatian tasavalta, Luxemburgin suurherttuakunta, Unkari, Alankomaiden kuningaskunta, Romania ja Slovakian tasavalta ovat Budapestin yleissopimuksen sopimuspuolia.

               (6)

               Belgian kuningaskunta ratifioi Budapestin yleissopimuksen sen jälkeen, kun asetus (EY) N:o 593/2008, jolla unionille annettiin yksinomainen ulkoinen toimivalta, oli hyväksytty. Neuvoston olisi sen vuoksi annettava Belgian kuningaskunnalle jälkikäteen lupa ratifioida yleissopimus.

               (7)

               Itävallan tasavalta ja Puolan tasavalta, joilla on Budapestin yleissopimuksen soveltamisalaan kuuluvia liikennöintikelpoisia sisävesiväyliä, ovat ilmaisseet olevansa kiinnostuneita ryhtymään yleissopimuksen sopimuspuoliksi.

               (8)

               Muut jäsenvaltiot ovat ilmoittaneet, ettei niillä ole Budapestin yleissopimuksen soveltamisalaan kuuluvia liikennöintikelpoisia sisävesiväyliä ja ettei niillä sen vuoksi ole kiinnostusta ratifioida yleissopimusta tai liittyä siihen.

               (9)

               Budapestin yleissopimuksessa sopimusvaltioille annetaan mahdollisuus tehdä sen soveltamisalaa koskevia julistuksia. Näin ollen Itävallan tasavallan ja Puolan tasavallan olisi tehtävä asianmukaisiksi ja tarpeellisiksi katsomansa julistukset, jotka sopimuksen määräykset sallivat.

               (10)

               Asetus (EY) N:o 593/2008 sitoo Yhdistynyttä kuningaskuntaa ja Irlantia, ja ne osallistuvat näin ollen tämän päätöksen hyväksymiseen ja soveltamiseen.

               (11)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Neuvosto antaa Belgian kuningaskunnalle ja Puolan tasavallalle luvan ratifioida Budapestin yleissopimus tavaroiden sisävesikuljetussopimuksista (CMNI) ja Itävallan tasavallalle luvan liittyä siihen.
   Yleissopimuksen teksti on liitetty tähän päätökseen.
   2 artikla
   Itävallan tasavallan ja Puolan tasavallan on tehtävä Budapestin yleissopimuksen määräysten mukaisesti sallitut asianmukaiset julistukset.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   4 artikla
   Tämä päätös on osoitettu Belgian kuningaskunnalle, Itävallan tasavallalle ja Puolan tasavallalle.

      Tehty Luxemburgissa 8 päivänä lokakuuta 2015.

            Neuvoston puolesta

            Puheenjohtaja

         J. ASSELBORN

      (1)  Euroopan parlamentin ja neuvoston asetus (EY) N:o 593/2008, annettu 17 päivänä kesäkuuta 2008, sopimusvelvoitteisiin sovellettavasta laista (Rooma I) (EUVL L 177, 4.7.2008, s. 6).


title: Neuvoston päätös, annettu 28 päivänä lokakuuta 2014 , uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan

text:
               1.11.2014

               FI

               Euroopan unionin virallinen lehti

               C 387/1

         NEUVOSTON PÄÄTÖS,
   annettu 28 päivänä lokakuuta 2014,
   uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan
   (2014/C 387/01)
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon Viron hallituksen toimittaman ehdotuksen,
   sekä katsoo seuraavaa:

               (1)

               Neuvosto nimitti 16 päivänä heinäkuuta 2012 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2012 alkavaksi ja 17 päivänä syyskuuta 2015 päättyväksi toimikaudeksi.

               (2)

               Kehittämiskeskuksen johtokunnan jäsenen paikka hallitusten edustajien ryhmässä on Viron käytettävissä Kalle TOOM in erottua.

               (3)

               Edellä mainitun keskuksen johtokuntaan olisi nimitettävä jäsenet jäljellä olevaksi toimikaudeksi, joka päättyy 17 päivänä syyskuuta 2015,

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2015:
   HALLITUSTEN EDUSTAJA:

               VIRO

               Rita SIILIVASK

      Tehty Luxemburgissa 28 päivänä lokakuuta 2014.

            Neuvoston puolesta

            Puheenjohtaja

         G. L. GALLETTI

      (1)  EYVL L 39, 13.2.1975, s. 1.

      (2)  EUVL C 228, 31.7.2012, s. 3.


title: 2013/590/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/272

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2011
   (2013/590/EU)
   EUROOPAN PARLAMENTTI, joka

               —

               ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (4) ja erityisesti sen 17 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0100/2013),

               1.

               myöntää Euroopan verkko- ja tietoturvaviraston pääjohtajalle vastuuvapauden viraston talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan verkko- ja tietoturvaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 135.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 77, 13.3.2004, s. 1.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2011 sekä viraston vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (4) ja erityisesti sen 17 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0100/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että parlamentti myönsi 10. toukokuuta 2012 Euroopan verkko- ja tietoturvaviraston (jäljempänä ’virasto’) pääjohtajalle vastuuvapauden viraston talousarvion toteuttamisesta varainhoitovuonna 2010 (6) ja vastuuvapauspäätökseen liitetyssä päätöslauselmassa se muun muassa

                              —

                              ilmaisi huolestumisensa siitä, että tilintarkastustuomioistuimen mukaan seuraavalle varainhoitovuodelle siirrettyjen määrärahojen osuus oli 19 prosenttia viraston koko talousarviosta,

                              —

                              kehotti virastoa

                              —

                              ottamaan käyttöön kattavan fyysisen inventaarioluettelon ja varmistamaan kirjanpitoaineiston oikeellisuuden,

                              —

                              edistämään avoimuutta sekä arvioissa että sen osalta, kuka vastaa hankkeista,

                              —

                              tiukentamaan hankintojen hyväksymistä rahoituspäätöksen ja työohjelman tasolla,

                              —

                              varmistamaan, että poikkeukset ilmoitetaan kattavasti sen vuotuisessa toimintakertomuksessa,

                              —

                              varmistamaan, että mahdollisten sääntöjenvastaisuuksien osalta toteutetaan riittäviä jatkotoimia,

                              —

                              kehittämään jälkitarkastuksia ja raportoimaan niistä;

                  C.

                  ottaa huomioon, että viraston määrärahat vuonna 2011 olivat kaiken kaikkiaan 8 102 921 euroa eli 0,003 prosenttia vähemmän kuin viraston vuoden 2010 talousarvio (joka oli 8 133 188 euroa); ottaa huomioon, että vuonna 2011 unionin alkuperäinen maksuosuus viraston talousarvioon oli 7 931 858 euroa (7), kun se oli 7 928 200 euroa vuonna 2010;

         Talousarvio- ja varainhallinto

                  1.

                  palauttaa mieliin, että unionin alkuperäinen maksuosuus viraston talousarvioon vuonna 2011 oli 7 931 858 euroa; panee merkille, että talousarvion toteuttaminen parani edellisvuoteen verrattuna;

                  2.

                  panee merkille tilinpäätöksestä, että viraston alkuperäinen talousarvio vuonna 2011 oli 7 931 858 euroa; toteaa, että johtokunta tarkisti talousarviota, jotta se heijastaisi Euroopan vapaakauppaliiton jäsenvaltioiden 171 063 euron suuruista rahoitusosuutta;

                  3.

                  panee merkille viraston tilinpäätöksestä, että määrärahoista sidottiin 100 prosenttia, kun vuonna 2010 vastaava luku oli 99,95 prosenttia, ja maksut puolestaan ylsivät 85,82 prosenttiin kaikista hallinnoiduista määrärahoista, kun vastaava luku oli 75,46 prosenttia vuonna 2010;

         Määrärahasiirrot varainhoitovuodelta toiselle

                  4.

                  panee merkille tilinpäätöksestä, että vuoden 2011 loppuun mennessä sovituista mutta vielä maksamatta olevista maksusitoumusmäärärahoista 1 166 895 euroa siirrettiin vuodelle 2012; toteaa lisäksi, että kaikkiaan vuonna 2011 seuraavalle varainhoitovuodelle siirrettyjen ja peruuntuneiden määrärahojen (toisin sanoen määrärahojen, jotka siirrettiin vuodelta 2010 mutta joita ei maksettu vuonna 2011) määrä oli 130 133 euroa;

                  5.

                  on huolestunut siitä, että jälleen kerran tilintarkastustuomioistuimen mukaan 33 prosenttia viraston toimintatalousarviosta (osasto 3) siirrettiin seuraavalle varainhoitovuodelle; on huolestunut tilanteesta, joka on talousarvion vuotuisuuden periaatteen vastainen ja osoittaa, että osastosta 3 rahoitettujen viraston toimien täytäntöönpanossa oli viiveitä; kehottaa jälleen kerran virastoa tiedottamaan vastuuvapauden myöntävälle viranomaiselle toimista, joita se on toteuttanut tämän puutteen korjaamiseksi; toteaa myös, että tilanne on parantunut edellisestä vuodesta (52 prosenttia);

                  6.

                  palauttaa mieliin, että tilintarkastustuomioistuimen mukaan 34 prosenttia viraston hallinnollisesta talousarviosta (osasto 2) siirrettiin seuraavalle varainhoitovuodelle; toteaa, että tämä tilanne on vastoin talousarvion vuotuisuuden periaatetta; kehottaa jälleen kerran virastoa tiedottamaan vastuuvapauden myöntävälle viranomaiselle toimista, joita se on toteuttanut tämän puutteen korjaamiseksi;

         Hankintamenettelyt

                  7.

                  panee merkille tilintarkastustuomioistuimen kertomuksesta, että viraston on tarpeen parantaa käyttöomaisuuteen liittyvää dokumentointia, sillä käyttöomaisuuden hankinta kirjataan laskun eikä omaisuuserän perusteella; kehottaa virastoa tiedottamaan vastuuvapauden myöntävälle viranomaiselle toimista, joita se on toteuttanut tämän puutteen korjaamiseksi;

         Palvelukseenottomenettelyt

                  8.

                  toteaa tilintarkastustuomioistuimen havainneen vuonna 2010, että palvelukseenottomenettelyiden avoimuutta on aihetta parantaa, ja että riittäviä toimia ei ole toteutettu tämän puutteen korjaamiseksi, ja että näin ollen tilintarkastustuomioistuin on jälleen kerran huomauttanut, että viraston on syytä parantaa näiden menettelyiden avoimuutta; pyytää virastoa tiedottamaan vastuuvapauden myöntävälle viranomaiselle toimista, joita se on toteuttanut tämän puutteen korjaamiseksi; arvioi, että jotkut henkilöstösääntöjen määräyksistä voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

                  9.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (8).

         (1)  EUVL C 388, 15.12.2012, s. 135.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 77, 13.3.2004, s. 1.

         (5)  EYVL L 357, 31.12.2002, s. 72.

         (6)  EUVL L 286, 17.10.2012, s. 221.

         (7)  Tilinpäätös varainhoitovuodelta 2011, s. 20.

         (8)  Hyväksytyt tekstit, P7_TA(2013)0134 (katso tämän virallisen lehden sivu 374).